b'\n_START_ARTICLE_\n\xc5\xa0vartavimas\n_START_PARAGRAPH_\n\xc5\xa0vartavimas \xe2\x80\x93 laivo pritvirtinimas taip, jog jo pad\xc4\x97tis likt\xc5\xb3 pastovi. Laivas gali b\xc5\xabti pri\xc5\xa1vartuotas prie krantin\xc4\x97s arba (inkaru) ir toli nuo kranto. Vietoj inkaro kartais naudojamas nuolat dugne esantis masyvus daiktas, nuo kurio i\xc5\xa1vesta virv\xc4\x97 pavir\xc5\xa1iuje palaikoma pl\xc5\xabduru.\n_START_SECTION_\nDvigalvis \xc5\xa1vartavimo polis\n_START_PARAGRAPH_\nLaivui rankomis prie krantin\xc4\x97s pri\xc5\xa1vartuoti gali b\xc5\xabti naudojamas jame \xc4\xaftaisytas dviej\xc5\xb3 galv\xc5\xb3 \xc5\xa1vartavimo polis (knechtai). Taip \xc5\xa1vartuojant krantin\xc4\x97je ant polio u\xc5\xbemesta virv\xc4\x97 traukiama per j\xc4\xaf, taip galutinai pritempiant laiv\xc4\x85 prie reikiamos vietos. Tuomet virv\xc4\x97 apsukama apie polio galvas kaip parodyta iliustracijoje. Taip priri\xc5\xa1ti ir atri\xc5\xa1ti galima labai greitai. Du vyrai, kiekvienas su savo poliu, ramiame e\xc5\xbeero vandeny apie 260 ton\xc5\xb3 laiv\xc4\x85 pri\xc5\xa1vartuoja per kelet\xc4\x85 minu\xc4\x8di\xc5\xb3. Laivas paprastai pri\xc5\xa1vartuojamas prie krantin\xc4\x97s \xc5\xa1onu.'